Zinnolic

Zinnolic ;(ซินโนลิค) อาณาจักรอันเป็นที่ตั้งของ 'ศาสนจักร' ซึ่งผันตัวมาต่อกรกับเหล่าแม่มด ถูกขนานนามว่าเป็น 'แดนศักดิ์สิทธิ์ของมนุษยชาติ'

History
แต่เดิมแล้วนั้นซินโนลิคครอบครองดินแดนมากมาย อาณาจักรแห่งนี้มีชื่อเสียงในเรื่องสงครามและการต่อสู้  ทว่าเมื่อมี  'บัญญัติแห่งมนุษยชาติ' ซินโนลิคจึงผันตัวไปเป็นอาณาจักรผู้สนับสนุนมนุษย์อย่างเป็นกลาง ภายใต้องค์กรอิสระซึ่งไม่ขึ้นตรงต่อผู้ใดอย่าง 'ศาสนจักร' ซึ่งเคยเป็นที่พึ่งพิงของผู้คนในอาณาจักร

แต่แล้วเมื่อมีการเปลี่ยนแปลงภายในอาณาจักร บทบาทของศาสนจักรก็เปลี่ยนไปด้วย ศาสนจักรได้มุ่งเน้นการดำรงอยู่ของตนเองเพื่อต่อสู้กับเวทมนตร์ของแม่มด และในสงครามระหว่างแม่มดและมนุษย์ซึ่งเกิดจากโศกนาฏกรรมแห่งอาณาจักรอเคเซีย

ด้วยความที่อำนาจของศาสนจักรนั้นแข็งแกร่งถึงขั้นต่อกรกับเวทมนตร์บางอย่างของแม่มดได้ ทำให้มนุษย์พึ่งพิงศาสนจักรและขนานนามซินโนลิคให้เป็น 'แดนศักดิ์สิทธิ์ของมนุษยชาติ' ซึ่งเป็นหนทางเดียวที่มนุษย์จะสามารถต่อกรกับเหล่าแม่มดผู้ครองพลังอันยิ่งใหญ่ได้

Governance
แต่เดิมแล้วซินโนลิคถูกปกครองในรูปแบบเดียวกันกับอาณาจักรอื่นๆ ทว่าภายหลังจากการเรืองอำนาจของศาสนจักรแล้วนั้น ผู้ที่มีบทบาทในการปกครองอาณาจักรแห่งนี้ก็กลายเป็นศาสนจักรไปโดยปริยาย

Law
กฎหมายของซินโนลิคนั้นถูกออกโดยศาสนจักร และเป็นข้อบังคับใช้ที่มีบทลงโทษร้ายแรง เรียกกันว่า 'กฎเหล็กแห่งศาสนจักร' ซึ่งมีอำนาจครอบคลุมไปจนถึงผู้ศรัทธาในอำนาจของศาสนจักรในอาณาจักรอื่นซึ่งยึดถือปฏิบัติไปด้วย

Geography
ภูมิศาสตร์ของซินโนลิคนั้นปกคลุมไปด้วยเนินเขาสูงสลับกับที่ราบลุ่ม โดยอุณหภูมิเฉลี่ยอยู่ที่ 19-21 องศา มีสินแร่และหินอ่อนเป็นผลผลิตสำคัญของอาณาจักร แร่ที่มีชื่อเสียงมากที่สุดและรู้จักกันอย่างแพร่หลายคือ 'คริเซียต้า' ซึ่งเป็นแร่เรืองแสงที่ถูกใช้แทนการจุดไฟในอาณจักร

ใจกลางของซินโนลิคเป็นที่ตั้งของ 'ศาสนจักร' และ 'สวนแห่งศาสนจักร' ซึ่งเป็นพื้นที่ขนาดใหญ่ถึง 20% ของอาณาจักร และมีการแบ่งสัดส่วนที่ซับซ้อนมาก

Population
ประชากรเฉลี่ยของซินโนลิคนั้นอยู่ที่ราวๆ 9,850 คน ประกอบด้วย 7 ฐานะ ได้แก่
 * 1) Greta (เกรต้า) - ผู้มีอำนาจสูงสุดภายในศาสนจักร (มีเพียงตำแหน่งเดียว)
 * 2) Siklem (ซิคเลม) - ผู้ถืออำนาจรองจากเกรต้า (มี 8 ตำแหน่ง)
 * 3) Noctia (น็อคเทีย) - สมาชิกภายในศาสนจักร (มี 60 ตำแหน่ง)
 * 4) Hullun (ฮัลลุน) - ผู้ศรัทธาชั้นสูงของศาสนจักร (มี 200 ตำแหน่ง)
 * 5) Hemnor (เฮมนอร์) - ผู้ศรัทธาชั้นกลางของศาสนจักร
 * 6) Akia (อาเคีย) - ผู้รับใช้ศาสนจักร
 * 7) Deksha (เดคชา) - ผู้อยู่ภายใต้การควบคุมของศาสนจักร

Language
ภาษาที่ถูกใช้ในซินโนลิคมีด้วยกัน 2 ภาษา คือ
 * 1) Akran - ภาษาทางการที่ใช้กันอย่างแพร่หลาย ใช้ในการสนทนา เขียนบันทึก หรือการสื่อสารทั่วไป
 * 2) Noticia - ภาษาชั้นสูงซึ่งมีเพียงระดับซิคเลมขึ้นไปเท่านั้นที่ใช้กัน มักใช้ในการเขียนบันทึกสำคัญหรือสาสน์ที่มีการลงนามโดยเกรต้า

Currency
สกุลเงินที่ใช้แบบเดียวกันกับทุกอาณาจักร นั่นคือ 'เฟรนเต้' แต่อัตราค่าเงินจะแตกต่างกัน

Economy
เศรษฐกิจหลักของซินโนลิคนั้นถูกควบคุมโดยศาสนจักร มีการส่งออกสินแร่และหินอ่อนเป็นจำนวนมาก และมาจากค่าจ้างวานในการอัญเชิญสมาชิกของศาสนจักรไปประกอบพิธีหรือให้ความช่วยเหลือ

Architecture
สถาปัตยกรรมของซินโนลิคนั้นเน้นความหรูหราและอลังการ สิ่งก่อสร้างส่วนใหญ่มักทำมาจากหินอ่อนและมีการประดับด้วยแร่  รูปแบบสิ่งก่อสร้างที่พบเห็นได้ทั่วไปของอาณาจักรเรียกว่า 'สคูเรียล'  ซึ่งเป็นการแกะสลักหินให้มีความโค้งและอ่อนช้อย  ที่โดดเด่นที่สุดคือประตูกลางของศาสนจักรซึ่งเปิดให้ประชาชนทั่วไปได้เข้าชมอยู่

Rite
ด้วยความที่ซินโนลิคนั้นเป็นที่ตั้งของศาสนจักร จึงทำให้อาณาจักรแห่งนี้มีพิธีสำคัญซึ่งถูกจัดขึ้นโดยศาสนจักรมากมาย หนึ่งในพิธีที่มีชื่อเสียงมากคือ 'พิธีก้าวข้าม' เชื่อกันว่าเป็นพิธีที่จะทำให้มนุษย์ก้าวข้ามความหวาดกลัวและความมืดในจิตใจของตนเอง มักจะจัดขึ้นทุกๆ 4 ปี และจะต้องจัดในคืนข้างแรมเท่านั้น ทว่าวันจัดพิธีนั้นไม่แน่ชัดในแต่ละครั้ง  โดยศาสนจักรจะเป็นผู้กำหนดวันเวลาด้วยตนเองเสมอ